તાપીમિત્ર ન્યુઝ,નવસારી:બાળ ન્‍યાય (બાળકોની કાળજી અને રક્ષણ) અધિનિયમ હેઠળ-૨૦૧પ ની કલમ-૭૪(૧) હેઠળ કોઇપણ અખબાર, સામયિક, ફેસબુક, વોટ્‍સઅપ, ટવીટર કે અન્‍ય માધ્‍યમોમાં ઘરવિહોણા, મજુરી કરતા, ભીખ માંગતા, અનાથ, એક જ વાલીવાળા, નિરાધાર, વિકલાંગતા ધરાવતા, માનસિક બિમાર, બાળ લગ્ન કરાવેલ, શોષિત, અસાધ્‍ય રોગથી પીડાતા તેમજ જે બાળકો વિરુધ્‍ધ કોઇ ગુનો કર્યાનો આક્ષેપ હોય અથવા જે બાળકો પોતે ગુનાનો ભોગ બનેલા હોય, આવા બાળકો કે જેઓ બાળ સંભાળ સંસ્‍થાઓમાં આશ્રય લેતા હોય તેમના નામ, સરનામા, ફોટોગ્રાફસ, શાળા, લખાણ કે અન્‍ય રીતે તેમની ઓળખાણ છતી કરવા ઉપર પ્રતિબંધ ફરમાવ્‍યો હોવાનું નવસારી જિલ્લા બાળ સુરક્ષા અધિકારી દ્વારા જણાવાયું છે.